Document ID: 32007R0873

KOMMISSIONENS FORORDNING (EF) Nr. 873/2007
af 24. juli 2007
om ændring og berigtigelse af forordning (EF) nr. 1913/2006 om gennemførelsesbestemmelser for den agromonetære ordning for euroen i landbrugssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (1), særlig artikel 9, og
ud fra følgende betragtninger:
(1)
Der er konstateret en formuleringsfejl i artikel 5, stk. 4, i Kommissionens forordning (EF) nr. 1913/2006 (2), hvad angår fastsættelsen af den udløsende begivenhed for den støtte, der ydes til uddeling af visse mejeriprodukter til skoleelever i henhold til artikel 1 i Kommissionens forordning (EF) nr. 2707/2000 af 11. december 2000 om gennemførelsesbestemmelser til Rådets forordning (EF) nr. 1255/1999 for så vidt angår EF-støtte til uddeling af mælk og visse mejeriprodukter til skoleelever (3). Denne fejl bør rettes for at undgå fejlfortolkninger.
(2)
Artikel 11, litra c), i forordning (EF) nr. 1913/2006 overlapper artikel 6 i samme forordning. Af klarhedshensyn bør »og for hvilken den udløsende begivenhed for vekselkursen er den 1. oktober,« udgå af artikel 11.
(3)
Kodificeringen af Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (4), og Kommissionens forordning (EF) nr. 562/2000 af 15. marts 2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød (5) blev afsluttet før vedtagelsen og offentliggørelsen af forordning (EF) nr. 1913/2006. Forordning (EØF) nr. 2825/93 og (EF) nr. 562/2000 er ophævet og erstattet med virkning fra den 30. november 2006 af henholdsvis Kommissionens forordning (EF) nr. 1670/2006 (kodificeret udgave) (6) og Kommissionens forordning (EF) nr. 1669/2006 (kodificeret udgave) (7). Henvisningerne til forordning (EØF) nr. 2825/93 og (EF) nr. 562/2000 er således forældede og bør derfor berigtiges i forordning (EF) nr. 1913/2006.
(4)
Ændringer og berigtigelser, der fastsættes ved denne forordning, bør anvendes fra samme dato som den ændrede forordning.
(5)
Forordning (EF) nr. 1913/2006 bør derfor ændres og berigtiges i overensstemmelse hermed.
(6)
Foranstaltningerne i denne forordning er i overensstemmelse med udtalelse fra alle de berørte forvaltningskomitéer -
UDSTEDT FØLGENDE FORORDNING:
Artikel 1
I forordning (EF) nr. 1913/2006 foretages følgende ændringer:
1)
Artikel 5, stk. 4, affattes således:
»4. For støtte til uddeling af visse mejeriprodukter til skoleelever, jf. artikel 1 i forordning (EF) nr. 2707/2000, er den udløsende begivenhed for vekselkursen den første dag i den periode, som den anmodning om betaling af støtte, der er omhandlet i artikel 11 i nævnte forordning, vedrører.«
2)
Artikel 11, litra c), affattes således:
»c)
for den minimumspris for sukkerroer, der er omhandlet i artikel 6, gennemsnitskursen for den sidste måned inden den udløsende begivenhed fastsat af Den Europæiske Centralbank (ECB).«
3)
Artikel 18 affattes således:
»Artikel 18
Ændring af forordning (EF) nr. 1670/2006
Artikel 6, stk. 2, i forordning (EF) nr. 1670/2006 affattes således:
»2. Restitutionssatsen er den sats, der gælder den dag, hvor kornet anbringes under kontrol. For de mængder, der destilleres i de fiskale destillationsperioder, som følger efter den periode, hvor kornet anbringes under kontrol, anvendes dog den sats, der gælder den første dag i hver af de pågældende fiskale destillationsperioder.
Den udløsende begivenhed for den vekselkurs, der gælder for restitutionen, er den, der er omhandlet i artikel 1, stk. 1, i Kommissionens forordning (EF) nr. 1913/2006 (8).
4)
Artikel 21 affattes således:
»Artikel 21
Ændring af forordning (EF) nr. 1669/2006
Artikel 16 i forordning (EF) nr. 1669/2006 affattes således:
»Artikel 16
Vekselkurs
De udløsende begivenheder for den vekselkurs, der gælder for det beløb og de priser, der er omhandlet i artikel 11, og for den sikkerhed, der er omhandlet i artikel 9, er dem, der er omhandlet henholdsvis i artikel 8, litra a), og i artikel 10 i Kommissionens forordning (EF) nr. 1913/2006 (9).
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2007.

Labels: 3
6